钦定古今图书集成/明伦汇编/氏族典/第570卷 > 《廖用贤尚友录》 > 淳于量
## 钦定古今图书集成/明伦汇编/氏族典/第570卷 > 《廖用贤尚友录》 > 淳于量

按《陈书淳于量传》，“量字思明，其先济北人，世居京师。
父文成，仕梁为将帅，官至光烈将军、梁州刺史。量少
善自居处，伟姿容，有干略，便弓马。起家湘东王国常
侍，兼府中兵参军。山帅文道期积为边患，王僧辩征
之不利，量助之并力大破道期，以功封广晋县男，历
武宁太守。梁元帝承制，以为巴州刺史。侯景西上，量”
拒景，大败景军，擒其将任约、宋子仙。承圣元年，封谢
沐县侯，出为桂州刺史。荆州陷，量保据桂州，遣使从
间道归于高祖。高祖受禅，授都督，刺史如故。天嘉五
年，征为中抚军大将军，以在道淹留免。仪同华晈构
逆，以量为西讨大都督拒之。晈平，并降周将拓跋定
等。以功进封醴陵县公。南徐州刺史吴明彻西伐，量
遣第六子《岑》从军。淮南克定，改封始安郡公。吴明彻
陷没，授量都督南北兖谯三州诸军事、南兖州刺史，
加左光禄大夫。薨时年七十二，赠司空。